Дейвид Леман
Сексизъм

Превод от английски: Валентин Кръстев, —

chitanka.info

Най-щастливият момент в живота на една жена

е, когато чува превъртането на ключа на любимия

в ключалката и се преструва на заспала,

когато той влезе в стаята, стараейки се

да не вдига шум, но се блъска непохватно в предметите,

и тя подушва алкохола в дъха му,

но му прощава, защото е отново при нея

и не й се налага да спи сама.

Най-щастливият момент в живота на един мъж

е, когато става от легло

с жена, след едночасов сън,

след като е правил любов, и нахлузва

панталоните си, излиза

и пикае в храстите, и вижда

високото августовско небе, пълно със звезди,

и се качва в колата си, и потегля за вкъщи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.